Жалбоподателят Г. В. П., редовно призован, не се явява. За него адв. Я., редовно упълномощена по делото.
За ответника И. Д. на Д. Ф. ..., редовно призован, представител не се явява.
Вещото лице И. И. А. – редовно призован – лично.

С оглед редовното призоваване на страните, съдът

О П Р Е Д Е Л И:

ДАВА ХОД НА ДЕЛОТО
 
Докладва заключението по съдебно-техническата експертиза.
Докладва представени от ответника с писмено становище документи за приобщаването им като доказателства по делото във връзка с компетентността на подписалия с електронен подпис уведомителното писмо Изпълнителен Д. на Д. Ф. ....

А. Я.: Не възразявам да бъде прието представеното писмо. Не възразявам да се изслуша вещото лице. 

Снема самоличността на вещото лице:

И. И. А. –  51 години, българин, български гражданин, неосъждан, без родствена връзка със страна или законен представител на страна по делото, образование висше, спец. „Геодезия”. 
Вещото лице предупредено за наказателната отговорност по чл. 291 от НК. Обеща да даде вярно и безпристрастно заключение.

ВЕЩОТО ЛИЦЕ: Поддържам заключението. Няма какво да добавя.

АДВ. Я.: Нямам въпроси към експерта. Да се приеме заключението на вещото лице. Същото е изготвено обективно.

Съдът, след като изслуша заключението по съдебно-техническата експертиза и съобрази, че вещото лице е отговорило на поставените му въпроси, които са от кръга на специалните му знания, и с оглед допустимостта на представеното писмо като писмено доказателство по делото, на основание чл. 157 и чл. 195, във вр. с чл. 75 ГПК

О П Р Е Д Е Л И:

ДОПУСКА и ПРИЕМА като писмено доказателство по делото писмо на „...” изх. № 246/26.02.2015 г.

ПРИЕМА заключението на вещото лице И. И. А. и за неговото изготвяне му ПРИСЪЖДА възнаграждение в размер на 250,00 (двеста и петдесет) лв., 150,00 (сто и петдесет) лв. от които внесени в рамките на определения от съда депозит, остатъкът от 100,00 (сто) лв. – платими от ответника в 3-дневен срок от съобщението. 

АДВ. Я.: Уважаема госпожо Председател, с оглед изслушаното в днешното съдебно заседание заключение и категоричния извод на експерта, че има пълна идентичност между двата имота, заявени от двама земеделски стопани, моля да ми бъде издадено удостоверение, което да послужи пред Община П., по силата на което да се снабдя с препис от решение на ОбС – П., с което е възложено на Кмета на с. М. да извърши разпределение на пасищата, които се намират на територията на землище с. М. за кампания 2013 г. Това решение ми е необходимо за да установя, че третото лице Д. А. не е била включена в този списък и договорът, който е сключен с нея за отдаване под наем на същия имот, е нищожен.

Съдът, след като изслуша процесуалния представител на жалбоподателя, с оглед правото му на защита в производството, намира, че следва да уважи доказателственото искане за събиране и на други доказателства, а именно посоченото решение на ОбС – П., поради което
 
О П Р Е Д Е Л И:

ДА СЕ ИЗДАДЕ съдебно удостоверение на името на адв. Я., по силата на което да се снабди от ОбС – П. със заверен препис от решението на ОбС – П., с което е възложено на Кмета на с. М. да извърши разпределение на пасищата, които са на територията на землище с. М. за кампания 2013 г.

ОТЛАГА делото и го НАСРОЧВА за 10.09.2015 г. от 10:30 часа, за която дата жалбоподателят уведомен чрез процесуалния си представител, ответникът – по реда на чл. 137, ал. 7 АПК.

Протоколът се написа в съдебно заседание, което приключи в 10:34 часа. 

                     	АДМИНИСТРАТИВЕН СЪДИЯ: /п/ Ваня Вълкадинова

                                                          СЕКРЕТАР: /п/ Венцислава Ангелова

Вярно с оригинала!
В.А.